อยากจะถามว่าถ้าโดนแมวข่วนหรือกัดจนเลือดออกต้องไปฉีดยามั้ย แต่แมวเราเลี้ยงแบบปิดฉีดยาแล้วค่ะ สรุปเราต้องไปมั้ยคะ
สวัสดีค่ะ เมื่อโดนสัตว์เลี้ยงลูกด้วยนมกัด ข่วน หรือถูกเลียผิวหนังที่มีบาดแผล เลียปาก เลียตา จะมีโอกาสติดเชื้อดังต่อไปนี้ได้1. เชื้อไวรัสที่ทำให้เกิดโรคพิษสุนัขบ้าหาก โดนแมวข่วนหรือกัดจนเป็นแผลถลอกหรือแผลฉีกขาดมีเลือดออก ถือเป็นการสัมผัสโรคระดับ 2 และ 3 (ตาม WHO category) ขั้นตอนต่อไปคือโดยต้องดูว่าแมวมีสมบัติครบ 3 ข้อดังต่อไปนี้หรือไม่ค่ะa. แมวได้รับการเลี้ยงดูอย่างดี มีการกักบริเวณ มีโอกาสสัมผัสสัตว์อื่นน้อยb. แมวได้รับการฉีดวัคซีนป้องกันพิษสุนัขบ้ามาก่อนอย่างน้อย 2 ครั้ง ครั้งสุดท้าย ไม่เกิน 1 ปีc. การข่วนมีสาเหตุ หรือเหตุจูงใจ เช่น ไปแหย่แมว หรือไปรังแกแมวก่อน หรือทำให้แมวตกใจ หรือเป็นการเล่นของแมวหากมีสมบัติครบ 3 ข้อ อาจพิจารณาไม่ต้องฉีดวัคซีนค่ะ แต่ต้องสังเกตอาการของแมวไป 4-5 วัน หากแมวมีอาการอาการผิดปกติ ตาย หรือหนีหายไป ก็ต้องรีบไปรับการรักษาโดยเร็วค่ะ แต่หากมีสมบัติไม่ครบ 3 ข้อ ควรฉีดวัคซีนค่ะ ซึ่งการฉีดวัคซีนหลังจากสัมผัสโรค หากฉีดเข้ากล้ามเนื้อจะฉีดทั้งหมด 5 เข็ม หากเลือกแบบฉีดเข้าใต้ผิวหนังจะฉีดทั้งหมด 4 เข็มค่ะแต่หากแผลที่โดนแมวข่วนนั้นเป็นแผลเปิดมีเลือดออก (การสัมผัสโรคระดับ 3) จะต้องได้รับการฉีดอิมมูโนโกลบูลินด้วยค่ะ2. เชื้อแบคทีเรียที่ทำให้เกิดโรคบาดทะยักหากไม่เคยได้รับวัคซีนป้องกันโรคบาดทะยักกระตุ้นในช่วง 5 ปี ควรฉีดด้วยค่ะ3.เชื้อแบคทีเรียอื่นๆ ที่ทำให้ผิวหนังและเนื้อเกิดการอักเสบเป็นฝีหนอง เชื้อแบคทีเรียในน้ำลายแมวมีมากมายหลายชนิดค่ะ ดังนั้นในเบื้องต้นควรล้างทำความสะอาดแผลให้สะอาดด้วยสบู่หรือน้ำยาฆ่าเชื้อ หลังจากนั้นให้หลีกเลี่ยงการโดนน้ำ เช็ดทำความสะอาดแผลด้วยน้ำเกลือทุกวัน และใส่ยาฆ่าเชื้อ หากแผลเป็นรู หรือเป็นบาดแผลเปิดควรกินยาปฏิชีวนะฆ่าเชื้อ เช่นAmoxycillinร่วมด้วยค่ะ